钦定古今图书集成/理学汇编/字学典/第123卷 > 丰坊
## 钦定古今图书集成/理学汇编/字学典/第123卷 > 丰坊

按詹氏《小辨》，“丰坊字人叔，号南禺外史，鄞人。为人逸
出《法纪》外，而书学极博，五体并能。诸家自魏晋以及
国朝，靡不兼通规矩，尽从手出，盖工于执笔者也。以
故其书大有腕力，特神韵稍不足。”

按《徐文长集》：“丰考功晚痹，而趺株连臂，于书不无少
妨。”

按：《列朝诗集》小传坊家藏古碑刻甚富，临摹乱真，为
人撰定法书，以真易赝，不可穷诘。

按《书史会要》：“坊草书，自晋唐而来，无今人一笔态度，
唯喜用枯笔，乏风韵耳。”

按《续文献通考》：“丰吏部自大小篆、古今隶草行无不
明了，而笔颇滞，不能称意。若遇其中年得意处，残篇
小碣，骤见之，必以为古人也。”